கேள்வி: போலிகள் (பஞ்சாபி) - ஜாகோ குறித்து விரிவாக சொல்லுங்கள்.
பதில்: "ஜாகோ" என்பது திருமணத்திற்கு முந்தைய நாளில் விழித்திருக்கும் இரவில் குடும்பத்தினர் அனைவரும் கூடியிருக்க மகிழ்ச்சியான தருணத்தைப் பாடும் போலி ஆகும். ஜாகோ இரவன்று பாடப்படும் முதல் போலி ''ஜாகோ ஐயா'' ஆகும்- இதனை இவ்வாறாக மொழிபெயர்க்கலாம்: ''ஜத்தா ஜாக் வே.'' - நீங்கள் ஜாட் இன மக்கள் எல்லோரும் விழியுங்கள் ''ஹுன் ஜாகோ ஐயா. - ஜாகோ வந்துவிட்டது ''ஷவா வே ஹுன் ஜாகோ ஐயா.'' - ஓ, பாருங்கள், ஜாகோ வந்துவிட்டது. '' லோரி தெ கே பையா'' '' உத் பௌ ஜி'' '' அத்தியான் கரு ஜி '' '' சுக்னி பௌஜி '' '' ஜாகோ ஐயா'' '' ஜத்தா ஜாக் வே'' '' ஹுன் ஜாகோ ஐயா" வழமையாக போலிகள் பாடும்போது பெண்கள் ''கித்தா நடனம்''. மால்வா (பஞ்சாப்), கீழ் பஞ்சாபிலும், ஆண்கள் போலிகளைப் பாடுகின்றனர். அவர்கள் போலிகளுடன் ''பாங்க்ரா'' நடனமும் ஆடுகின்றனர். பஞ்சாபிய மூதாதையரால் பெண்களின் உணர்ச்சிகளை வெளிப்படுத்த போலிகள் அறிமுகமாயின. போலிகளுக்கு மேலும் அழகும் வலிவுமூட்ட பெண்கள் வண்ணமிகு சல்வார்-கமீஸ்களை அணிகின்றனர். போலிகளை இயற்ற கவிஞர்கள் தேவையில்லை, விவசாயப் பெருமக்கள் கூட பங்கெடுக்கின்றனர். இவற்றின் சந்தம் சீராக இருக்கும்; பல நேரங்களில் போலிகளை அழகாக்க பொருளற்ற எதுகைகளும் சேர்க்கப்படும். அனைத்து நாட்டுப்புற நடனங்களும் வட்டமாக நிகழ்த்தப்படும். கித்தா நடனமாடும்போது பெண்கள் இனிய குரலில் பாட, ''தோலக்'' எனப்படும் மேளம், ''கத்தா'' எனப்படும் கடங்கள் தாளயிசை வழங்குகின்றன.குழுத்தலைவி போலியைப் பாட அதனை குழுவிலுள்ள மற்றப் பெண்கள் மீளவும் பாடுகின்றனர்.